ይህን የሰሙት የኢትዮጵያ ኦርቶዶክስ ተዋህዶ ቤተክርስትያን ፤ የእስልምና ፤ የካቶሊክ እና የመካነ ኢየሱስ የሀይማኖት አባቶች ተወካዮቻቸውን በመላክ ጉባኤውን ለመቃወም ‹‹ይህ አይነቱ ድርጊት በዕምነትም ሆነ በስነምግባር በማህበረሰቡ ዘንድ ተቀባይነት የሌለው ምግባር ነው›› ለማለት ትላንት 19/03/2004 ጋዜጣዊ መግለጫ ለመስጠት ጋዜጠኞችን የጠሩ ሲሆን መግለጫው ሊጀመር ጥቂት ደቂቃዎች ሲቀሩት የጤና ጥበቃ ሚኒስቴር ዶ/ር ቴዎድሮስ አድሀኖም ወደ አዳራሹ በመግባት የእምነት አባቶችን ረዘም ላለ ደቂቃ በዝግ ክፍል ያነጋገሯቸው ሲሆን ከጥቂት ቆይታ በኋላ የተቃውሞ መግለጫው አሁን መሰጠት እንደሌለበት ከስምምነት ላይ እንደደረሱ በተወካያቸው አማካኝነት ማሳወቅ ችለዋል፡፡ ለዓለም አቀፍና የሀገር ውስጥ መገናኛ ብዙኀን ሊሰጡ የነበረው መግለጫ፤ እንዲሁም ለህዝቡ ሊያቀርቡት የነበረው ጥሪ ከጤና ጥበቃ ሚንስትሩ ጋር ከመከሩ በኋላ፣ ለሌላ ጊዜ መተላለፉን ገልጸዋል። በዚህ ዙሪያ ላይ የመንግስት አቋም ህዝቡንም ሆነ ተሰብሳቢዎችን ላለማስቀየም ስብሰባው በሰላም ያለ ምንም ተቃውሞ ተጀምሮ እዲያልቅ ነው፡፡
